CELEX: 62013TN0185
Language: hu
Date: 2013-03-26 00:00:00
Title: T-185/13. sz. ügy: 2013. március 26-án benyújtott kereset — Continental Wind Partners kontra OHIM — Continental Reifen Deutschland (CONTINENTAL WIND PARTNERS)

1.6.2013   
            
            
               HU
            
            
               Az Európai Unió Hivatalos Lapja
            
            
               C 156/47
            
         2013. március 26-án benyújtott kereset — Continental Wind Partners kontra OHIM — Continental Reifen Deutschland (CONTINENTAL WIND PARTNERS)
   (T-185/13. sz. ügy)
   2013/C 156/88
   A keresetlevél nyelve: német
   
      Felek
   
   
      Felperes: Continental Wind Partners LLC (Wilmington, Amerikai Egyesült Államok) (képviselő: O. Bischof ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Continental Reifen Deutschland GmbH (Hannover, Németország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2013. január 10-én az R 2204/2011-2. sz. ügyben hozott határozatát;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „CONTINENTAL WIND PARTNERS” szóelemeket tartalmazó ábrás védjegy a 7., 9., 11., 35., 36., 37., 39. és 40. osztályba tartozó áruk és szolgáltatások vonatkozásában — 8 445 561. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: Continental Reifen Deutschland GmbH.
   
      A hivatkozott védjegy vagy megjelölés: a „Continental” szóelemet tartalmazó, az EU-ra vonatkozó megnevezéssel lajstromozott nemzetközi ábrás védjegy.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése.